August | 2012 | Lewies Mymer
Dis heerlike lente!!
August 27, 2012 Lewies Mymer	32 Comments
Kom nou maters, almal tesaam!!
Uh-een , en uh -twee en ‘n uh-drie!!
Dis jeerlike lente, die winter’s verby
weer suffer ons van hooikoors
Pa, Ma ek en jy!
Holladriehoeha, holladriehuhuh huggehuggehug!!
Weer vreet die muskiete
Weer mars die miere
In lange ry op ry!
Weer byt die vlooie
Vir Wagter en my!
August 21, 2012 Lewies Mymer	34 Comments
Ons was vir ‘n week hier
om te sien hoe dinge hier verloop het
Ons is baie in ons noppies met die dansvloer
Dis nou die huis wat ons net mooi ‘n jaar gelede in Hermanus gekoop het. Ons het ‘n bekwame bouer in die hande gekry wat veranderinge binne aan die huis aangebring het. Onder andere was daar ‘n massiewe kaggel in hierdie vertrek wat uitgebreek is. Die beukehoutvloer is geskuur en geseël, dit lyk baie goed, kort nou net ‘n paartie, so ‘n mynerpaartie met Klipwerf en Klipdrift en langarmdans. Ons ken niemand daar nie, so alle bloggers is genooi.
So met die terugkomslag huis toe hier in Klerksdorp sê ek en Vroukie vir mekaar nou is ons reg om te trek. Ons huis hier moet nou net verkoop. Ons beplanning is om teen einde Oktober die tuig neer te lê, dan sal ek 34 diensjare hier voltooi het. My skof is verby, my graaf is blink gewerk. My gat is vol.